
3. pielikums 
Ministru kabineta 
2021. gada 16. novembra
noteikumiem Nr. 754

Pilota lidojumu grāmatiņas aizpildīšanas kārtība

1. Pilota lidojumu grāmatiņā iekļauta vismaz šāda informācija:
1.1. informācija par personu – lidojumu apkalpes locekļa (turpmāk šajā pielikumā – pilots) vārds(-i), uzvārds(-i) un adrese;
1.2. par katru lidojumu:
1.2.1. gaisa kuģa kapteiņa (turpmāk šajā pielikumā – PIC) vārds, uzvārds;
1.2.2. lidojuma datums;
1.2.3. izlidošanas un ielidošanas vieta un laiks;
1.2.4. gaisa kuģa tips, tostarp marka, modelis vai variants, un gaisa kuģa reģistrācijas zīme;
1.2.5. norāde par viendzinēja vai daudzdzinēju gaisa kuģi (ja piemērojams);
1.2.6. kopējais lidojuma laiks;
1.2.7. uzkrātais kopējais lidojumu laiks;
1.3. par katru sesiju lidojumu simulācijas trenažieru iekārtā (turpmāk šajā pielikumā – FSTD) (ja piemērojams):
1.3.1. FSTD tips un atbilstības novērtējuma numurs;
1.3.2. apmācība ar FSTD;
1.3.3. datums;
1.3.4. kopējais sesijas laiks;
1.3.5. uzkrātais kopējais laiks;
1.4. informācija par pilota funkcijām – par lidojumiem PIC statusā, tai skaitā par patstāvīgajiem lidojumiem, par lidojumiem studentpilota gaisa kuģa kapteiņa (turpmāk šajā pielikumā – SPIC) statusā un lidojumiem uzraudzībā esoša gaisa kuģa kapteiņa (turpmāk šajā pielikumā – PICUS) statusā, par lidojumiem otrā pilota statusā, par lidojumiem instruktora uzraudzībā, par lidojumiem instruktora vai eksaminētāja statusā;
1.5. ekspluatācijas apstākļi – lidojums noticis naktī vai noticis saskaņā ar instrumentālā lidojuma noteikumiem.

2. Lidojumu laika reģistrēšana:
2.1. gaisa kuģa kapteiņa (PIC) statusā nolidotais laiks,
2.1.1. apliecības turētājs lidojuma laiku, kurā viņš pildījis PIC pienākumus, var reģistrēt kā PIC statusā nolidotu laiku;
2.1.2. pilota apliecības pretendents vai turētājs visu patstāvīgā lidojuma laiku, SPIC statusā nolidoto laiku, kā arī instruktora uzraudzībā SPIC statusā nolidoto laiku, ja instruktors to apliecinājis ar parakstu, var reģistrēt kā PIC statusā nolidotu laiku;
2.1.3. instruktora kvalifikācijas atzīmes turētājs lidojuma laiku, kurā viņš pildījis instruktora pienākumus gaisa kuģī, var reģistrēt kā PIC statusā nolidotu laiku;
2.1.4. eksaminētāja kvalifikācijas atzīmes turētājs lidojuma laiku, kurā viņš atradies pilota sēdvietā un pildījis eksaminētāja pienākumus gaisa kuģī, var reģistrēt kā PIC statusā nolidotu laiku; 
2.1.5. otrais pilots lidojuma laiku, kurā viņš pildījis pienākumus PICUS statusā tādā gaisa kuģī, kuram saskaņā ar gaisa kuģa tipa sertifikātu vai ekspluatācijas prasībām ir nepieciešams vairāk nekā viens pilots, ja gaisa kuģa kapteinis to apliecinājis ar parakstu, var reģistrēt kā PIC statusā nolidotu laiku;
2.1.6. ja apliecības turētājs vienā dienā veic vairākus lidojumus, ik reizi atgriežoties vienā un tajā pašā izlidošanas vietā, un ja starplaiks starp diviem secīgiem lidojumiem nepārsniedz 30 minūtes, šādu lidojumu sēriju (izņemot mācību un pārbaudes lidojumus) var reģistrēt vienā ierakstā;
2.2. otrā pilota statusā nolidotais laiks – pilota apliecības turētājs, kas otrā pilota statusā atrodas pilota sēdvietā, var reģistrēt visu nolidoto laiku kā otrā pilota statusā nolidotu laiku gaisa kuģī, kurā saskaņā ar gaisa kuģa tipa sertifikātu vai lidojuma veikšanas noteikumiem ir nepieciešams vairāk nekā viens pilots; 
2.3. maiņas otrā pilota kreisēšanas fāzē nolidotais laiks – maiņas otrais pilots kreisēšanas fāzē nolidoto laiku var reģistrēt kā otrā pilota statusā nolidotu laiku, ja viņš atradies pilota sēdvietā;
2.4. apmācības laiks – par apmācības laiku var reģistrēt visu to laiku, ko apliecības vai kvalifikācijas atzīmes pretendents reģistrējis kā laiku, kurā notikusi lidojuma apmācība, instrumentālā lidojuma apmācība, zemes instrumentālā treniņa laiks u. c., ja to ir apstiprinājis pienācīgi kvalificēts vai pilnvarots instruktors, kas šo apmācību vadījis;
2.5. uzraudzībā esoša gaisa kuģa kapteiņa (PICUS) nolidotais laiks – ja uzraudzības metode ir pieņemama kompetentajai iestādei, otrais pilots PICUS statusā nolidoto laiku var reģistrēt kā PIC statusā nolidotu laiku, ja visi PIC pienākumi šā lidojuma laikā bija veikti tā, ka drošības apsvērumu dēļ nebija jāiejaucas PIC.

3. Reģistra forma:
3.1. informāciju par lidojumiem, kas veikti komerciālo gaisa pārvadājumu vajadzībām, var reģistrēt datorizētā formā, ko uztur ekspluatants. Šādā gadījumā ekspluatants reģistrē visus pilota veiktos lidojumus, tostarp atšķirību apmācību un iepazīšanās lidojumus, un nodrošina, lai minētā informācija būtu pieejama pēc attiecīgā gaisa kuģa apkalpes locekļa pieprasījuma;
3.2. citu veidu lidojumus ar lidmašīnu, helikopteru un vertikālās pacelšanās un nosēšanās gaisa kuģi pilots reģistrē pilota lidojumu grāmatiņā. Pilota lidojumu grāmatiņu var uzturēt arī elektroniskā formā, taču tajā jābūt iekļautai visai informācijai, kas noteikta šā pielikuma 1. punktā; 
3.3. planieru, gaisa balonu un dirižabļu lidojumiem izmanto piemērotu pilota lidojumu grāmatiņas formu. Pilota lidojumu grāmatiņu var uzturēt arī elektroniskā formā, taču tajā jābūt iekļautai visai informācijai, kas noteikta šā pielikuma 1. punktā, un papildu informācijai, kas ir specifiska attiecīgajam gaisa kuģa ekspluatācijas veidam.

PILOTA LIDOJUMU GRĀMATIŅA





Vārds(-i), uzvārds(-i) ______________________________________




Apliecība Nr. _________________________________________






	Adrese:

	
_____________________________
_____________________________
_____________________________


	
_____________________________
_____________________________
_____________________________
[šī vieta paredzēta adreses maiņai]

_____________________________
[šī vieta paredzēta adreses maiņai]

	Apliecinu, ka ieraksti šajā pilota lidojumu grāmatiņā ir pareizi

____________________________
Pilota paraksts


	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	



4. Lietošanas norādījumi:
4.1. regulas Nr. 1178/2011 FCL.050. punkts paredz, ka pilota apliecības turētājiem jāreģistrē informācija par visiem veiktajiem lidojumiem. Šajā pilota lidojumu grāmatiņā pilota apliecības turētāji var reģistrēt veiktos lidojumus veidā, kas atvieglo šo procesu un vienlaikus nodrošina, ka apliecības turētāju lidojumi tiek pastāvīgi reģistrēti. Pilotiem, kas veic regulārus lidojumus ar lidmašīnām un helikopteriem vai citas kategorijas gaisa kuģiem, ieteicams ar katras kategorijas gaisa kuģi veiktos lidojumus reģistrēt atsevišķā žurnālā;
4.2. pilota lidojumu grāmatiņā ierakstus izdara pēc lidojuma veikšanas, cik drīz vien iespējams. Visus ierakstus pilota lidojumu grāmatiņā veic, ievērojot šādus nosacījumus:
4.2.1. ja pilota lidojumu grāmatiņa ir papīra formā, visus ierakstus veic ar tinti vai neizdzēšamu zīmuli;
4.2.2. ja pilota lidojumu grāmatiņa ir elektroniskā formā, to izveido un uztur tā, lai tajā esošā informācija būtu pieejama pēc kompetentās iestādes pieprasījuma, tā saturētu visu šā pielikuma 1. punktā minēto informāciju un būtu noformēta kompetentajai iestādei pieņemamā formā;
4.3. informāciju par katru lidojumu, kura laikā pilota apliecības turētājs pilda gaisa kuģa apkalpes locekļa pienākumus, reģistrē atbilstošās ailēs, katram lidojumam izmantojot vienu rindu. Ja gaisa kuģis vienā dienā veic vairākus lidojumus, ikreiz atgriežoties vienā un tajā pašā izlidošanas vietā, un ja intervāls starp secīgiem lidojumiem nepārsniedz 30 minūtes, tad šo lidojumu sēriju (izņemot mācību un pārbaudes lidojumu) var reģistrēt vienā ierakstā;
4.4. lidojumu laiku reģistrē:
4.4.1. lidmašīnām, universālajiem planieriem ar dzinēju un vertikālās pacelšanās un nosēšanās gaisa kuģiem – no gaisa kuģa kustības sākuma brīža, lai paceltos, līdz tā apstāšanās brīdim pēc lidojuma;
4.4.2. helikopteriem – no brīža, kad helikoptera rotori sāk griezties, līdz helikoptera apstāšanās brīdim pēc lidojuma beigām un rotoru apstāšanās brīdim;
4.4.3. dirižabļiem – no brīža, kad dirižablis tiek atbrīvots no masta, lai paceltos, līdz brīdim, kad dirižablis pēc lidojuma beigām apstājas un tiek nostiprināts pie masta; 
4.5. ja gaisa kuģa lidojumu apkalpes sastāvā ir divi vai vairāki piloti, pirms lidojuma sākšanas ekspluatants saskaņā ar ekspluatācijas prasībām vienu no viņiem norīko par gaisa kuģa kapteini (PIC), kas var deleģēt lidojuma veikšanu kādam citam atbilstoši kvalificētam pilotam. Visu PIC statusā nolidoto laiku pilota lidojumu grāmatiņā reģistrē kā "PIC". Pilots, kas lido PICUS vai SPIC statusā, nolidoto laiku reģistrē kā "PIC", bet visus šādus ierakstus pilota lidojumu grāmatiņas ailē "Piezīmes" apstiprina gaisa kuģa kapteinis (PIC) vai lidojumu instruktors.

5. Piezīmes par lidojuma laika reģistrēšanu:
5.1.  1. ailē ieraksta lidojuma sākšanas datumu (dd/mm/gg);
5.2.  2. vai 3. ailē ieraksta izlidošanas vietu un galamērķi – pilnu nosaukumu vai starptautiski atzīto trīs vai četru burtu apzīmējumu. Vienmēr norāda koordinēto pasaules laiku (UTC);
5.3.  5. ailē norāda, vai lidojums bijis vienpilota vai daudzpilotu lidojums. Ja tas bijis vienpilota lidojums, norāda, vai tas veikts ar viendzinēja vai daudzdzinēju lidmašīnu;

(dd/mm/gg)
	Izlidošana 
	Ielidošana
	Gaisa kuģis
	Vienpilota lidojumu laiks
	Daudzpilotu lidojumu laiks
	Kopējais lidojumu laiks
	PIC uzvārds

	08/04/12
	LFAC
	1025
	EGBJ
	1240
	PA34-250
	G-SENE
	
	✓
	
	
	2
	15
	PATS
	1
	

	09/04/12
	EGBJ
	1810
	EGBJ
	1930
	C152
	G-NONE
	✓

	50
	PATS
	
	2

	
	
	
	
	
	
	
	
	
	
	
	
	
	
	
	

	11/04/12
	LGW
	1645
	LAX
	0225
	B747-400
	G-ABCD

	40
	9
	40
	PIC uzvārds

5.4.  6. ailē kopējo lidojuma laiku pēc izvēles var norādīt stundās un minūtēs vai kā decimāldaļskaitli;
5.5.  7. ailē norāda attiecīgi gaisa kuģa kapteiņa (PIC) vārdu un uzvārdu vai sevi (PATS);
5.6.  8. ailē norāda to nosēšanos skaitu, ko pilots veicis dienas vai nakts laikā;
5.7.  9. ailē atbilstošā gadījumā norāda nakts laikā vai saskaņā ar instrumentālo lidojumu noteikumiem veiktā lidojuma laiku;
5.8.  10. ailē norāda pilota funkciju pildīšanas laiku:
5.8.1. lidojuma laiku, kas veikts PIC, SPIC un PICUS statusā, ieraksta kā PIC statusā nolidoto laiku; 
5.8.2. lidojuma laiku, kas veikts un reģistrēts SPIC vai PICUS statusā, ailē "Piezīmes" (12. aile) ar parakstu apliecina gaisa kuģa kapteinis (PIC) vai lidojumu instruktors;
5.8.3. laiku, kurā pildīti instruktora pienākumi, atbilstoši reģistrē un norāda arī kā PIC statusā nolidoto laiku, ievērojot šā pielikuma 2.1.3. apakšpunkta nosacījumus;
5.9.  11. ailē:
5.9.1. ja ir izmantota lidojumu simulācijas trenažieru iekārta (FSTD), norāda gaisa kuģa tipu un ierīces atbilstības novērtējuma numuru. Ja ir izmantotas citas lidojumu apmācības ierīces, atbilstoši ieraksta FNPTI vai FNPTII;
5.9.2. kopējā sesijas laikā ieskaita visus vingrinājumus, kas veikti, izmantojot ierīci, tostarp pirmslidojuma un pēclidojuma pārbaudes;
5.9.3. ailē "Piezīmes" (12. aile) ieraksta izpildītā uzdevuma veidu, piemēram, "ekspluatanta kvalifikācijas pārbaude, atkārtota apstiprināšana";
5.10.  12. aili "Piezīmes" apliecības turētājs var izmantot, ja vēlas norādīt sīkāku informāciju par lidojumu. Tomēr tajā vienmēr jābūt šādiem ierakstiem:
5.10.1. to instrumentālo lidojumu laiks, kas veikti, lai iegūtu apmācību apliecību vai kvalifikācijas atzīmi;
5.10.2. informācija par visām prasmju un kvalifikācijas pārbaudēm;
5.10.3. gaisa kuģa kapteiņa (PIC) paraksts, ja pilots ir reģistrējis lidojuma laiku SPIC vai PICUS statusā;
5.10.4. instruktora paraksts, ja lidojumu veic, lai pagarinātu SEP vai TMG kvalifikācijas atzīmes derīguma termiņu;
5.10.5. informācija par veikto mācību lidojumu: instruktora pilota lidojumu grāmatiņā – studentpilota uzvārds un veiktais uzdevums, studentpilota pilota lidojumu grāmatiņā – veiktais uzdevums un instruktora paraksts.

6. Kad lappuse ir aizpildīta, atbilstošajās ailēs pilots ieraksta uzkrāto kopējo lidojumu laiku vai stundas un ierakstu apstiprina ar parakstu ailē "Piezīmes".

	Nakts kvalifikācijas mācību lidojums

	
	
	
	
	
	
	
	
	
	
	
	
	10/04/12
	B747-400 (Q1234)
	4
	10
	Prasmju pārbaudes kvalifikācijas atzīmes pagarināšanai

	PICUS: PIC paraksts




	Satiksmes ministrs
	(paraksts*)
	T. Linkaits



* Dokuments ir parakstīts ar drošu elektronisko parakstu

N0185p3
N0185p3
